Държавен вестник, бр. 35, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  35
палата. Народното събрание избира члено-
вете на Сметната палата в 14-дневен срок от 
постъпване на предложението.
(3) Избраните по ал. 1 и 2 председател 
и членове на Сметната палата встъпват в 
длъжност в деня на изтичането на мандата 
на лицата, на чието място са избрани. 
(4) Избраните по ал. 1 и 2 председател и 
членове на Сметната палата освобождават 
заеманите от тях длъжности и прекратяват 
дейностите, които са несъвместими с тяхното 
правно положение, до деня на встъпването 
им в длъжност.
(5) Председателят и членовете на Сметната 
палата продължават да изпълняват своите 
правомощия до встъпването в длъжност на 
техните приемници.
(6) Председателят и членовете на Сметна-
та палата не могат да заемат друга платена 
длъжност или да извършват друга платена 
дейност освен научна, преподавателска или 
дейност, регламентирана в Закона за автор-
ското право и сродните му права.
(7) В 14-дневен срок от встъпването им 
в длъжност председателят и членовете на 
Сметната палата предприемат действия за 
освобождаване от изпълнението на друга 
платена длъжност и за прекратяване на друга 
платена дейност.
Възнаграждение на председателя и членовете 
Чл. 7. (1) Председателят получава основ-
но месечно възнаграждение в размер 90 на 
сто от възнаграждението на председателя на 
Народното събрание.
(2) Членовете получават основно месечно 
възнаграждение в размер 90 на сто от възна-
граждението на председателя.
Предсрочно прекратяване на пълномощията 
Чл. 8. (1) Пълномощията на председателя 
и членовете се прекратяват от Народното 
събрание преди изтичането на мандата им:
1. по тяхна писмена молба;
2. при невъзможност да изпълняват задъл-
женията си за срок, по-дълъг от 6 месеца;
3. когато са осъдени за умишлено престъ-
пление от общ характер или са лишени по 
съдебен ред от правото да заемат съответната 
длъжност;
4. поради несъвместимост по чл. 5, ал. 2 
и 3, настъпила след избора;
5. при влизане в сила на акт, с който е 
установен конфликт на интереси по Закона за 
предотвратяване и установяване на конфликт 
на интереси;
6. при тежко нарушение на закона или 
Етичния кодекс на Сметната палата;
7. при смърт.
(2) При прекратяване на пълномощията на 
председателя Народното събрание определя 
член на Сметната палата, който да изпъл-
нява задълженията му до избирането на нов 
председател.
(3) В случаите по ал. 1, т. 2 – 5 председа-
телят прави мотивирано предложение пред 
Народното събрание за освобождаване на 
съответния член.
(4) В случаите по ал. 1, т. 6 Сметната палата 
прави мотивирано предложение пред Народ-
ното събрание. Предложението на Сметната 
палата се приема с мнозинство две трети 
от членовете, като в гласуването не участва 
този член или председателят на Сметната 
палата, за който е възникнало основанието 
за прекратяване.
(5) При прекратяване на пълномощията в 
случаите по ал. 1, т. 2 – 6 председателят или 
член на Сметната палата, определен с нейно 
решение, прави в 14-дневен срок предложение 
за избиране на нов председател или член. 
(6) Новоизбраният председател или член 
довършва мандата на този, на чието място 
е избран.
Правомощия на Сметната палата
Чл. 9. (1) Сметната палата като колективен 
орган организира, ръководи и контролира 
одитната дейност по този закон.
(2) Сметната палата приема решенията си 
на заседания, на които присъстват най-малко 
5 от членовете є. Решенията се приемат с 
мнозинство повече от половината от всички 
членове. 
(3) Заседанията се ръководят от предсе-
дателя на Сметната палата. При отсъствие 
на председателя заседанията се ръководят от 
член на Сметната палата, който го замества.
(4) Сметната палата има следните пра-
вомощия:
1. приема бюджета и отчета за неговото 
изпълнение;
2. приема правилник за устройството и 
организацията на дейността на Сметната 
палата, Етичен кодекс на служителите в 
Сметната палата, наръчник за прилагане на 
международно признатите одитни стандар-
ти и одитната дейност на Сметната палата, 
правилник за подбор, назначаване, обучение, 
оценка на трудовото изпълнение и професи-
оналното развитие на одиторите и служите-
лите, стратегии, политики, указания и други 
вътрешни актове;
3. приема организационната структура на 
Сметната палата и определя ръководителите 
на одитните отделения по предложение на 
председателя на Сметната палата;
4. приема Годишна програма за одитната 
дейност и доклад за нейното изпълнение;
5. изготвя отчет за дейността на Сметната 
палата и го представя на Народното събрание 
за приемане;
6. приема правила, условия и ред за про-
веждане на изпит за назначаване на одитори 
в Сметната палата.